### Beslutning

Godkendt.

### Sagsfremstilling

## Resume og sagens baggrund

Kalundborg Biblioteker har pr. 1. juli 2025 opdateret bødetaksterne for børn
og voksne.
Administrationen foreslår nu en justering af taksterne, så de følger rammerne i
bibliotekslovens § 21 og harmoniseres med den nationale praksis. Formålet er at
sikre en enkel og ensartet takststruktur for brugerne.

## Indstillinger

Kulturchefen indstiller, at de nye takster godkendes pr. 1. januar 2026.

## Behandling

Kultur- og Fritidsudvalget.

## Sagsfremstilling

Efter Kommunalbestyrelsen har godkendt det
kommende års takster, er administrationen blevet opmærksom på, at der er behov
for en mindre justering, så bødetaksterne følger rammerne i [adresse]
21.
Kalundborg Biblioteker foreslår derfor, at taksterne for børn og voksne
tilpasses, så de er i overensstemmelse med gældende lovgivning og national
praksis for gebyrsatser.

Bibliotekslovens § 21 fastsætter følgende rammer
for kommunale gebyrer ved overskridelse af lånetiden:
*Kommuner kan opkræve et gebyr for overskridelse af lånetiden. Gebyret kan
højst udgøre 20 kr. for materialer, som en bruger har lånt samtidig, som har
samme lånetid, og som afleveres samlet, dog højst 10 kr. for børn og unge under
14 år.* *Såfremt**overskridelsen er mere end 7 dage, vil gebyret kunne forhøjes til 120 kr., dog
højst 55 kr. for børn under 14 år.* *Såfremt**overskridelsen er mere end 30 dage, vil gebyret kunne forhøjes til 230 kr., dog
højst 120 kr. for børn under 14 år.*

Med afsæt i ovenstående bestemmelse foreslås
følgende justering af de lokale takster pr. 1. januar 2026:

| Børn under 14 år | Nuværende takster (pr. 1. juli 2025) | Foreslåede takster (pr. 1. januar 2026) |
| --- | --- | --- |
| Hjemkaldelsesprocedure 1 dag | 10 kr. | 10 kr. |
| Hjemkaldelsesprocedure 1 uge | 24 kr. | 25 kr. |
| Hjemkaldelsesprocedure 3 uger | 72 kr. | 55 kr. |
| Hjemkaldelsesprocedure 5 uger | 140 kr. | 120 kr. |

| Voksne | Nuværende takster (pr. 1. juli 2025) | Foreslåede takster (pr. 1. januar 2026) |
| --- | --- | --- |
| Hjemkaldelsesprocedure 1 dag | 24 kr. | 20 kr. |
| Hjemkaldelsesprocedure 1 uge | 36 kr. | 50 kr. |
| Hjemkaldelsesprocedure 3 uger | 72 kr. | 120 kr. |
| Hjemkaldelsesprocedure 5 uger | 299 kr. | 230 kr. |

De foreslåede takster er udarbejdet på baggrund af bibliotekslovens
bestemmelser og har til formål at sikre en ensartet og gennemskuelig praksis
for gebyrer ved for sen aflevering af materialer.

Ændringen forventes ikke at få økonomisk betydning, men skal sikre et
opdateret og lovligt serviceniveau for brugerne.

## Økonomiske konsekvenser

Ingen.

### Sagens forløb

04/11/2025 Kultur- og Fritidsudvalget
Udvalget anbefaler indstilling med bemærkning om at sagen skal videre sendes til ØKU og KB idet det er en takstændring.

Afbud: Gunnar Henriksen

19/11/2025 Økonomiudvalget
Økonomiudvalget godkender Kultur- og Fritidsudvalgets indstilling.

Afbud: Richard Henriksen